Diari Oficial de la Generalitat Valenciana


Sumari del DOGV 6946, del 18-01-2013 (2012/11708)

Notificació de l'Acord de 17 d'octubre de 2012, del Consell Regulador de la Denominació d'Origen Protegida Utiel-Requena, sobre la baixa del celler número 21, inscrit en el Registre de Cellers de la Denominació d'Origen Protegida Utiel-Requena.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6946

Data del DOGV
:   18-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2012/11482


Organisme emissor
:   Consell Regulador de la Denominació d'Origen Protegida Utiel-Requena

Tipus de document
:   Anunci

Notificació de l'Acord de 17 d'octubre de 2012, del Consell Regulador de la Denominació d'Origen Protegida Utiel-Requena, sobre la baixa del celler número 21, inscrit en el Registre de Cellers de la Denominació d'Origen Protegida Utiel-Requena. [2012/11554]  
De conformitat amb allò que disposa l'article 59.5 de la Llei 30/1992, del Règim Jurídic de les Administracions Públiques i del Procediment Administratiu Comú, en relació amb l'article 8.2 i 6.2.f del Decret 222/2007, de 9 de novembre, del Consell, pel qual s'establixen normes relatives als consells reguladors o òrgans de gestió de les denominacions de qualitat de la Comunitat Valenciana, es procedix a la notificació al celler Domino del Arenal, SA, de l'acord adoptat pel Ple del Consell Regulador celebrat el passat dia 17 d'octubre de 2012, en què es va examinar la proposta de baixa en el Registre de Cellers, en el qual consta inscrita esta societat, per a la qual cosa es van tindre en compte els següents:  
  
Fets  
  
1. Que el Ple d'este Consell Regulador, d'11 de febrer de 2011, va acordar que el termini màxim per a la nova inscripció de tots els inscrits en el corresponent registre dels previstos en la normativa específica que regula les DOP Utiel-Requena concloïa el 30 de maig de 2011, cosa que va ser comunicada oportunament el 31 de març de 2011 a tots els cellers, sense que conste, en data de hui, que els cellers Dominio del Arenal, SA, haja sol·licitat la nova inscripció, la seua renovació, ni conste tampoc que hagen mostrat interés per a fer-ho.  
2. Com a conseqüència d'això, i en compliment del que establix el reglament d'esta denominació d'origen protegida, el Ple del Consell Regulador, celebrat el passat dia 17 d'octubre de 2012, va examinar la proposta de baixa en el Registre de Cellers de la DO del celler Dominio del Arenal, SA, a sol·licitud del Servici de Certificació, i va decidir obrir el corresponent expedient administratiu, i li va concedir el termini de 15 dies hàbils perquè hi poguera realitzar les al·legacions que estimara oportunes i proposar els mitjans de prova que considerara imprescindibles; la qual cosa se li va comunicar a tots els efectes legals oportuns, amb les advertències legals que es van estimar procedents; en especial, que se'n podria acordar la baixa en el Registre, sense que es realitzaren al·legacions de cap classe.  
  
Consideracions jurídiques  
  
I. L'article 14.3 de l'Orde 2/2011, de 24 d'agost, de la Conselleria d'Agricultura, Pesca, Alimentació i Aigua, per la qual s'aprova el reglament i el plec de condicions de la Denominació d'Origen Protegida Utiel-Requena i el seu Consell Regulador, establix que totes les inscripcions en els diferents registres seran renovades dins del termini establit i en la forma escaient que determine el Consell Regulador.  
II. D'altra banda, l'article 15.2 del mateix text legal establix que l'associació a la denominació d'origen protegida és lliure i voluntària, i la seua adscripció comportarà el compliment de la normativa general vitivinícola per a figures de qualitat i l'específica d'esta denominació, i que l'associat que incomplisca el que disposa l'orde de la Conselleria ja esmentada podrà causar baixa, per decisió del Ple, amb l'expedient previ obert a l'afecte, tramitat d'acord amb les prescripcions de la Llei 30/1992, de 26 de novembre,. L'obligació de tots els associats, tal com establix l'article 17 de la mateixa Orde de Conselleria 2/2011, és el compliment dels acords adoptats pel Consell Regulador.  
  
III. A l'interessat se li va comunicar degudament l'obligació de renovar les inscripcions en el Registre de Cellers en què figura; com, d'altra banda, se li va comunicar l'obertura d'un expedient administratiu per a tramitar la seua eventual baixa en el curs del qual haguera pogut sol·licitar el manteniment del registre i sotmetiment al procés d'auditoria als efectes d'acreditar que continuava reunint les condicions exigides per a estar d'alta en el registre abans esmentat. En cap moment l'interessat ha realitzat al·legacions ni ha mostrat interés a subjectar-se a les decisions del Consell Regulador, ni s'ha adreçat a este organisme des de llavors sol·licitant ser auditat o acreditant el compliment de tals requisits.  
Ateses les consideracions anteriors, el Ple d'esta corporació, celebrat el passat dia 17 d'octubre de 2012, ha resolt procedir a la baixa de Dominio del Arenal, SA, en el Registre de Cellers de la Denominació d'Origen, en què figura inscrit amb el número 21, a tots els efectes legals i amb data a efectes del dia en què s'ha adoptat l'acord.  
La decisió que antecedix no és ferma en via administrativa i contra esta es pot interposar un recurs d'alçada en el termini d'un mes davant de la Conselleria d'Agricultura, Pesca, Alimentació i Aigua, d'acord amb el que establix la Llei 30/1992, de Règim Jurídic de les Administracions Públiques i del Procediment Administratiu Comú. S'advertix finalment que la no-interposició del recurs en el termini assenyalat convertirà este acord en ferm, la qual cosa es fa saber als efectes oportuns.  
  
  
Utiel, 11 de gener de 2013.- El president: José Luis Robredo Hernández.